ОШ „ЖАРКО ЗРЕЊАНИН“

НОВИ САД

БРОЈ: 235.

ДАНА:27.03.2024.

На основу члана 119. став 1. тач. 1) Закона о основама система образовања и васпитања ("Сл. гласник РС", бр. 88/2017, 27/2018-др.закони, 10/2019, 6/2020, 129/2021 и 92/2023)(у даљем тексту: Закон), Правилника о обављању друштвено-корисног, односно хуманитарног рада у установама образовања и васпитања (“Сл. гласник РС”, бр. 10/2024), и члана 31 Статута ОШ „Жарко Зрењанин“ бр. 47 од 24.01.2024., Школски одбор, ОШ „Жарко Зрењанин“ на седници одржаној дана 27.03.2024. године донео је

**ПРАВИЛНИК**

**О НАЧИНУ ЕВИДЕНТИРАЊА И ПРАЋЕЊА ДРУШТВЕНО-КОРИСНОГ, ОДНОСНО ХУМАНИТАРНОГ РАДА И ИЗВЕШТАВАЊА О ЊЕГОВИМ ЕФЕКТИМА**

**Члан 1.**

Овим правилником уређује се начин евидентирања и праћења друштвено-корисног, односно хуманитарног рада (у даљем тексту: друштвено-користан рад) и извештавања о његовим ефектима уОШ „Жарко Зрењанин“

**Члан 2.**

Друштвено-користан рад обухвата активности чијим се остваривањем развија друштвено одговорно понашање ученика.

Друштвено-користан рад, у смислу овог правилника, односи се на друштвено-користан и хуманитарни рад који школа планира годишњим планом рада у оквиру плана заштите од насиља и остварује се ради укључивања свих ученика у планирање и реализацију тог рада, као и друштвено-корисни и хуманитарни рад који се реализује у оквиру појачаног васпитног рада.

Активности друштвено-корисног рада представљају следеће активности: хуманитарне акције; еколошке акције уређења школе, учионица, других просторија, као и школског окружења; акције прикупљања материјала за рециклажу; припрема, односно уређење школског простора за одржавање школских манифестација, изложби, гостовања, спортских и других такмичења; посете установама социјалне заштите за смештај деце и омладине, домовима старих и Црвеном крсту; и друге активности које доприносе развоју емпатије, толеранције и унапређивању односа заснованих на међусобном уважавању и сарадњи.

Конкретне активности које запослени у Школи могу да планирају и реализују у складу са годишњим планом заштите од насиља, као и у оквиру појачаног васпитног рада су

|  |
| --- |
| Организовање хуманитарних акција за вулнерабилне/осетљиве групе ( представа, концерата,  манифестација, изложба, прикупљање прилога, играчака, и донирање, хуманитарни базари,  спортске манифестације, изложба и слично)  Организовање хуманитарних акција за животиње ( акције храњења, удомљавања напуштених жи  вотиња, прикупљање прилога, волонтирање у азилу за животиње, организовање манифестација  и базара)  Посете установама социјалне и здравствене заштите и другим установама које се баве  хуманитарним радом ( домови за децу без родитељског старања, домови за стара лица,  дневни боравци за децу са сметњама у развоју и инвалидитетом и сл.) у циљу реализације  хуманитарних акција или друштвених активности  Организовање еколошких акција, акција заштите животне средине и животиња, акција рециклаже  у установи и у сарадњи са локалном заједницом или релевантним институцијама, организацијама,  обуке и предавања на тему екологије, заштите животне средине и примарне рециклаже ради  подизања еколошке свести, уређење простора школе или у локалној заједници- паркова, спортских  терена, дворишта школе ( сађење дрвећа, цвећа, постављање кућица за птице у школском дворишту  и у градском парку, организовање тематских трибина, предавања, округлих столова радионица,  на различите теме ( превенција насиља, ментално здравље младих, здрави стилови живота, полно  преносиве болести, психоактивне супстанце, заштита од нежељене трудноће, сексуално васпитање,  пандемијске болести, значај хигијене и др.)  активно укључивање ученика у ученичке органзације и тимове ( Ученички парламент,  Вршњачки тим, Тим за медијацију и сл.)  Формирање ученичких клубова који би се бавили волонтеским активностима у оквиру школе  (међувршњачком подршком, књижевни клубови)  Укључивање ученика у различите пројектне/истраживачке активности школе( припремање простора,  материјала, промотивног материјала, реализација активности, презентација и сл. )  Укључивање ученика у организованим активностима школе – вршњачку подршку за учење  у оквиру додатне и допунске наставе, припреме за завршни испит, подршка ученицима  у учењу, подршка у продуженом боравку  Укључивање ученика у организацији и реализацији различитих активности школе у циљу  превенције насиља и дискриминације (предавања, радионице, форум театар, жива  библиотека)  Креирање плана активности поводом обележавања значајних дана/ датума током школске године  ( Међународни дан толеранције, Међународни дан заштите деце од насиља, Светски дан менталног  здравља, Дечија недеља, Међуинародни дан деце, Међународни дан особа са инвалидитетом)  Наведене активности се могу комбиновати и проширивати планирањем других активности у складу  са специфичностима, могућностима, потребама и циљевима, као и општим актима школе,  а све у циљу креирања прихватајућег и толерантног окружења, развоја емпатије и неговања  односа међусобног уважавања, сарадње и ненасилне комуникације |

**Члан 3.**

Друштвено корисни рад који се спроводи на нивоу Школе, дели се на друштвено корисни рад који има превентивну функцију и као облик ресторативне дисциплине када се користи као једна од активности појачаног васпитног рада.

**Превентивни друштвено-корисни рад**

**Члан 4.**

Друштвено користан рад са превентивном функцијом доприноси развијању емпатије, солидарности и сарадње, активизма, као и основних моралних вредности и уз унапређивање међупредметне компетенције одговорно учешће у демократском друштву.

Сврха друштвено-корисног рада је, поред осталог, да ученици унапреде компетенције потребне за одговорно учешће у друштву, као и да буду оснажени да поштују и промовишу људска права.

**Члан 5.**

У друштвено користан рад са превентивном функцијом укључују се ученици, запослени и родитељи, односно други законски заступници у оквиру установе или у сарадњи са локалном заједницом и другим установама.

Школа планира активности у складу са својим потребама, специфичностима, могућностима, условима и циљевима, самостално или у сарадњи са релевантним институцијама, организацијама, локалном заједницом и сл.

**Члан 6.**

Приликом организације и спровођења друштвено-корисног рада мора се водити рачуна о психичком и физичком интегритету учесника, безбедности и здрављу.

У ситуацији када се друштвено-корисни рад планира за ученика који наставу похађа по индивидуалном образовном плану узима се у обзир и мишљење тима за инклузивно образовање и тима за заштиту од насиља,

**Члан 7.**

Надзор над организацијом и спровођењем друштевно корисног рада од стране запослених врши директор.

Запослени у школама планирају и реализују активности друштвено-корисног рада заједно са ученицима, уз укључивање родитеља.

Родитељи ученика се укључују у планирање и организацију конкретног друштвено корисног рада преко одељенског старешине.

**Члан 8.**

О евидентирању и праћењу превентивног друштвено корисног рада надлежан је и стара се одељенски старешина, за ученике свог одељења

Евиденција из става 1. овог члана води се уписаном и електронском облику(, листа, табела и сл).

Одељенски старешина је дужане да директору поднесе извештај, у току и по завршетку друштвено-корисног рада

Извештај садржи конкретну активност, место организовања одн. спровођења, број учесника, укљученост родитеља одн. законских заступника, релевантних организација и др.

У оквиру појачаног васпитног рада, приликом планирања активности друштвено-корисног рада, потребно је да се узму у обзир способности ученика и врста повреде која је извршена.

Активности морају бити примерене узрасту и у смислено логичкој вези са учињеном повредом обавеза ученика, односно повредом забране.

Одабрана активност треба да има за сврху развој вредносног система ученика који је извршио насиље и реализација те активности не сме водити до виктимизације особе која је претрпела насиље.

**Друштвено корисни рад као облик ресторативне дисциплине**

**Члан 9.**

Друштвено-корисни, односно хуманитарни рад реализује се у оквиру појачаног васпитног рада са ученицима за учињену лакшу и тежу повреду обавеза ученика, као и повреда забране уређене законом којим се уређују основе система образовања и васпитања, а водећи рачуна о психофизичкој и здравственој способности, узрасту и достојанству ученика.

Одељењски старешина, заједно са стручним сарадницима, односно са тимом за заштиту од дискриминације, насиља, злостављања и занемаривања или тимом за инклузивно образовање, сачињава план појачаног васпитног рада који траје најкраће до окончања васпитно-дисциплинског поступка.

**Члан 10.**

У ситуацији повреде забране или теже повреде обавеза ученика, када се израђује план појачаног васпитног рада за ученика, тим за заштиту, у сарадњи са родитељима, одређује активности друштвено-корисног рада за ученика.

У ситуацијама лакше повреде обавеза ученика и првог нивоа вршњачког насиља када се планирају активности појачаног васпитног рада за ученика, одељенски старешина у сарадњи са родитељима одређује активности друштвено-корисног рада за ученика.

У оквиру појачаног васпитног рада, приликом планирања активности друштвено-корисног рада потребно је да се узму у обзир особености ученика и врста повреде која је извршена.

Активности морају бити примерене узрасту и у смислено логичкој вези са учињеном повредом обавеза ученика, односно повредом забране.

Одабрана активност друштвено-корисног рада треба да има за сврху развој вредносног система ученика који је извршио насиље и реализација те активности не сме доводити до виктимизације особе која је претрпела насиље.

**Члан 11.**

Школа позива родитеља односно другог законског заступника ученик ада узме активно учешће у реализацији друштвено-корисног рада који је саставни део појачаног васпитног рада.

Друштвено користан рад се планира и реализује у оквиру појачаног васпитног рада ученика за учињену лакшу и тежу повреду обавеза ученика, као и повреде забране, уређене законом (ЗОСОВ) , водећи рачуна о психофизичкој и здравственој способности, узрасту и достојанству ученика)

У ситуацији повреде забране или теже повреде обавеза ученика, када се израђује план појачаног васпитног рада за ученика, тим за заштиту у сарадњи са родитељима, одређује активности друштвено-корисног рада за ученика.

Код лакших повреда обавеза ученика и првог нивоа насиља, када се планирају активности појачаног васпитног рада уза ученика, одељенски старешина у сарадњи са родитељима одређује активности друштвено-корисног рада за ученика.

Родитељ је дужан да активно учествује у остваривању плана појачаног васпитног рада, као и реализацији друштвено-корисног рада.

Родитељ је одговоран у складу са Законом ако ученик одбије да учествује у реализацији активности друштвено-корисног рада, у складу са законом.

**Члан 12.**

Одељењски старешина води посебну педагошку евиденцију о појачаном васпитном раду у коју се уносе подаци о: догађају, учесницима, временској динамици, предузетим активностима и мерама и оствареним резултатима тог рада.

Евиденција из става 1. овог члана води се уписаној и електронској форми ( листа, табела и слично) (

Евиденција о току спровођења активности обухвата:

- друштвено-користан, односно хуманитарни рад;

- мишљење представника тима (навести тим, нпр. тим за инклузивно образовање, тим за заштиту ученика од дискриминације, насиља, злостављања и занемаривања и сл.)

- податке о обављеним консултацијама са родитељима односно другим законским заступником ученика и изабраној активности друштвено-корисног, односно хуманитарног рада од предвиђених активности за меру која се изриче;

- податке о планирању појачаног васпитног рада и плану обављања друштвено-корисног, односно хуманитарног рада;

- податке о трајању активности, учесталости и временском периоду/динамици остваривања друштвено-корисног, односно хуманитарног рада;

- податке о начину остваривања друштвено-корисног, односно хуманитарног рада;

- податке о учешћу родитеља односно другог законског заступника ученика у остваривању плана;

- напомена уколико је активност одређена ученику који се образује по индивидуа- (повреду обавезе ученика или повреду забране за коју се ученику лном образовном плану;

- податак о поднетом извештају надлежном органу,

- друго).

За друштвено-користан рад прописује се временски период/ динамика, начин остваривања, праћења и извештавања о остваривању и ефектима активности у оквиру плана појачаног васпитног рада.

Препоручено трајање активности је од 30 до 60 минута и динамика остваривања се одређује у складу са карактеристикама активности и планом појачаног васпитног рада ( препоручено је да активности буду организоване, до четири пута недељно, током четири недеље)

**Члан 11.**

Резултате појачаног васпитног рада, на основу заједничког извештаја одељенског старешине, стручних сарадника и тимова, директор, односно наставничко веће узима у обзир приликом изрицања васпитно - дисциплинске мере.

**Прелазне и завршне одредбе**

**Евидентирање и евалуација ефеката друштвено-корисног рада**

**Члан 12.**

Евидентирање и евалуација ефеката друштвено-корисног рада се врши приликом утврђивања оцена ученика из владања од другог разреда основне школе, у току и на крају полугодишта, као и у оквиру извештаја о појачаном васпитном раду ученика и извештаја о реализацији годишњег плана рада у оквиру плана заштите од насиља.

На основу евалуације ефеката, уколико је неопходно, врши се измена овог Правилника на начин и по поступку предвиђеном за његово доношење.

**Члан 13.**

Овај правилник ступа на снагу осмог дана од дана објављивања на огласној табли Школе.

Ступањем на снагу овог Правилника, престаје да важи бр. 62. од 31.01.2019.

ПРЕДСЕДНИК

ШКОЛСКОГ ОДБОРА

СЛАЂАНА РАДУЛОВИЋ

Објављено на огласној табли 29.03.2024.